Diari Oficial de la Generalitat Valenciana


Sumari del DOGV 9505, del 04-01-2023 (2022/12634)

RESOLUCIÓ de 15 de desembre de 2022, del conseller de Sanitat Universal i de Salut Pública, per la qual es convoca l'acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9505

Data del DOGV
:   04-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12828


Data del document
:   15-12-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 15 de desembre de 2022, del conseller de Sanitat Universal i de Salut Pública, per la qual es convoca l'acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia. [2022/12253]  
Fets  
1. La Conselleria de Sanitat Universal i Salut Pública, des de 1997, considera les drogodependències i altres trastorns addictius, als efectes assistencials, com a malalties comunes amb repercussions en l'esfera biològica, psicològica i social de la persona, és a dir, persones drogodependents o que patisquen altres trastorns addictius.  
2. Les addiccions són un problema de salut pública amb gran impacte en la societat. Es defineixen, com un trastorn (malaltia) de caràcter multicausal que genera conseqüències tant en l'àmbit individual com en el social. La seua intervenció és fonamentalment sanitària, però requereix una estreta coordinació entre els recursos sanitaris, els recursos socials de suport, educatius i d'incorporació social.  
3. La Conselleria de Sanitat Universal i Salut Pública compta amb una xarxa soci assistencial integrada en un circuit continuat de diagnòstic, desintoxicació, deshabituació i integració social, per a l'atenció de persones drogodependents o altres trastorns addictius sense substància, com el joc patològic, l'addicció a les noves tecnologies o altres.  
  
4. En els últims anys la Conselleria de Sanitat Universal i Salut Pública ha apostat per reforçar i ampliar aquesta xarxa, ha millorat i augmentat la dotació pressupostària per al finançament dels recursos que la componen. Això ha permés incrementar tant el nombre de centres com el nombre de places, així com l'obertura de centres especialitzats, com és el cas de recursos específics per a dones, a fi d'atendre la demanda d'ingrés en la xarxa assistencial de drogodependències de la Comunitat Valenciana de dones amb problemes addictius.  
  
5. Els/les pacients atesos per les unitats de conductes addictives amb una mitjana anual de 30.000 (Alumbra, 2022), requereixen serveis i places en centres d'atenció a persones drogodependents que conformen el circuit terapèutic assistencial (Decret 132/2010), com a mínim un 10 % del total dels diagnòstics requereixen aquests centres. Les places de centres de dia per a aquesta acció concertada serà un total de 780.  
6. Per a abordar la situació de necessitat en la qual es troben aquests pacients i a la qual cal donar una resposta immediata i urgent, és necessari, atesa la importància per a la seua rehabilitació, coordinar l'actual sistema públic d'assistència sanitària (atenció primària i atenció hospitalària) amb el circuit terapèutic desenvolupat en els últims anys i objecte de l'acció concertada, òbviament, amb els dispositius de les entitats d'iniciativa especialment qualificades per a l'atenció a aquest col·lectiu. L'Administració sanitària requereix aquests recursos terapèutics com a suport a l'emissió de diagnòstics que realitzen les unitats de conductes addictives. El fet de comptar amb places en règim ambulatori és de summa importància.  
7. Les unitats de conductes addictives són la porta d'entrada dels pacients al circuit terapèutic, aquestes emeten informes, emplenen sol·licituds de places als centres d'atenció a l'empara del diagnòstic que realitzen i programen els tractaments en els centres d'atenció, així com atenen els familiars dels afectats en la seua dinàmica terapèutica.  
  
Durant l'any 2021 es van atendre 33.852 persones per problemes d'addiccions, i a data 30 de maig de 2022 s'han atés ja 25.079 persones.  
  
8. L'addicció és una malaltia complexa en la qual incideixen múltiples factors (psicològics, socials i biològics), el seu tractament requereix molts i diversos recursos terapèutics per a afrontar el comportament addictiu i modular el funcionament cerebral en la mesura del possible del pacient.  
No existeix un tractament únic per a totes les persones drogodependents, i és necessari que tinguen una atenció urgent i ràpida d'accés a la xarxa assistencial i per tant al tractament. Així mateix, aquest tractament ha de ser eficaç i abastar totes les necessitats del pacient i no només les relatives al consum de drogues, i requereix l'atenció de diversos professionals de l'àmbit sanitari. Cal afegir que un dels factors clau, és aconseguir l'adhesió del pacient al tractament el major temps possible.  
  
És per això, per la qual cosa l'orientació psicològica i altres teràpies conductuals són les que conformen l'evidència d'un millor tractament, sense oblidar la prescripció i l'administració de medicaments i combinar aquests amb les teràpies conductuals. En definitiva, cal comptar amb una diversitat de recursos assistencials que en la mesura que siga possible personalitzen el tractament i desenvolupen el seguiment de cadascun dels casos.  
El sistema valencià assistencial sanitari està proveït dels mecanismes d'interconsulta i de les derivacions que es proveeixen en aquesta acció concertada, i el converteixen en únic i referent en l'estat espanyol. Aquests dispositius i els seus corresponents tractaments s'han d'avaluar amb freqüència, i s'han de modificar per a adaptar-los a les necessitats dels diferents diagnòstics que presenten els pacients, per a poder modificar la seua actitud i el seu comportament respecte al consum de drogues i augmentar les aptituds de les persones afectades per les drogues per a poder portar una vida sana.  
9. Els centres de dia en règim ambulatori, desenvolupen programes de suport al tractament i/o programes de reinserció sociolaboral per a persones drogodependents o amb altres trastorns addictius, d'acord amb les necessitats pròpies de l'evolució del seu procés.  
Entre els objectius estratègics dels centres de dia es troben: afavorir l'eficiència i qualitat dels serveis oferits, augmentar la cartera de serveis assistencials i potenciar la inserció laboral dels pacients durant les fases finals del tractament.  
10. La Conselleria de Sanitat Universal i Salut Pública, ha regulat l'acció concertada, i estableix les condicions a les quals ha de sotmetre's la celebració d'acords amb entitats públiques o entitats privades sense ànim de lucre, per a la prestació a les persones de serveis de caràcter sanitari, amb mitjans aliens a la xarxa pròpia del Sistema Valencià de Salut de la Comunitat Valenciana.  
11. El director general de Salut Pública en data 11.11.2022, ha emés informe que acredita l'òptima utilització dels recursos propis i la necessitat assistencial, així com la urgència de concertar la prestació sanitària del Programa de tractament de drogodependències i altres addiccions en centres de dia.  
  
Fonaments de dret  
1. La Llei 14/1986, de 25 d'abril, general de sanitat, en l'article 90.  
2. La Llei 10/2014, de 29 de desembre, de la Generalitat, de salut de la Comunitat Valenciana.  
3. Decret 132/2010, de 3 de setembre, del Consell, sobre registre i autorització de centres i serveis d'atenció i prevenció de les drogodependències i altres trastorns addictius a la Comunitat Valenciana.  
  
4. El Reial decret 1030/2006, de 15 de setembre, modificada pel Reial decret llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions.  
5. Ordre 3/2017, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari.  
6. La Llei 7/2017, de 30 de març, de la Generalitat, sobre acció concertada per a la prestació de serveis a les persones en l'àmbit sanitari.  
  
7. La Llei 39/2015, d'1 d'octubre, del procediment administratiu comú de les administracions públiques.  
8. La Llei 40/2015, d'1 d'octubre, de règim jurídic del sector públic.  
  
9. La Llei orgànica 3/2018, de 5 de desembre, de protecció de dades personals i garantia dels drets digitals.  
Vist tot això, resolc:  
  
Primer  
Convocar l'acció concertada per a la prestació del servei de caràcter sanitari dels programes de tractament de drogodependències i altres addiccions en comunitats terapèutiques, de conformitat amb l'annex I d'aquesta resolució.  
  
Segon  
Aprovar les condicions administratives i tècniques, els requisits aplicables a l'acció concertada, així com les seues condicions econòmiques, que figuren en els annexos d'aquesta resolució.  
  
Tercer  
Declarar la urgència d'aquesta convocatòria d'acció concertada d'acord amb l'informe justificatiu emés per la directora general de Salut Pública i Addiccions, previst en l'article 8.1 de l'Ordre 3/2017, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari.  
  
Quart  
Ordenar la publicació d'aquesta resolució en el DOGV.  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la recepció de la notificació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la notificació, davant l'òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.  
  
  
València, 15 de desembre de 2022.- El conseller de Sanitat Universal i Salut Pública: Miguel Mínguez Pérez.  
  
  
  
ANNEX I  
Convocatòria de l'acció concertada per a la prestació del servei de caràcter sanitari dels programes de tractament de drogodependències i altres addiccions, en centres de dia d'atenció ambulatòria.  
  
  
1. Objecte, àmbit d'aplicació i modalitat d'acció  
S'estableix com a objecte de la convocatòria, l'acció concertada per a la prestació sanitària del Programa de tractament de drogodependències i altres addiccions, que es duu a terme en règim ambulatori en els centres de dia.   
L'acció concertada es realitzarà amb mitjans aliens a la xarxa pròpia del sistema públic sanitari de la Comunitat Valenciana amb la completa prestació del servei per a poder atendre adequadament els malalts drogodependents, i assegurarà la realització de programes i serveis terapèutics i la continuïtat en l'atenció de les persones usuàries que són derivades des de les unitats de conductes addictives Unitats d'Alcohologia (UCA/UA).  
La població objecte de la prestació la constitueixen residents a la Comunitat Valenciana, el perfil de la qual és el d'una persona amb problemes de drogodependències o amb altres trastorns addictius, que requereix intervenció en programa ambulatori.  
La modalitat d'acció concertada que es convoca és de caràcter singular per a cadascun dels lots, i se subscriuran exclusivament amb una entitat en cadascun d'aquests, a la qual s'atribueix la completa prestació sanitària del Programa de tractament de drogodependències i altres addiccions, d'atenció ambulatòria en centres de dia.  
2. Lloc i termini de presentació de les sol·licituds de participació  
Les sol·licituds hauran de presentar-se exclusivament per via telemàtica en el Registre Electrònic de la Generalitat, mitjançant accés al corresponent tràmit electrònic disponible en la seu electrònica de la Generalitat (https://sede.gva.es), sense que siguen tingudes en compte les sol·licituds presentades per qualsevol altre mitjà, de conformitat amb el que es disposa en l'article 14.2 de la Llei 39/2015, d'1 d'octubre, i per tant serà aplicable, en cas contrari, el que es disposa en l'article 68.4 de la citada llei.   
La presentació de la sol·licitud implica l'acceptació de les bases reguladores.   
El termini de presentació de sol·licituds serà de quinze dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
3. Requisits de les entitats i documentació a presentar al costat de la sol·licitud  
D'acord amb l'article 2 c) de la Llei 7/2017, d'acció concertada, les entitats públiques o privades sense ànim de lucre no vinculades o creades ad hoc, per una altra empresa o grup d'empreses amb ànim de lucre, entre els fins del qual està la deshabituació o rehabilitació de persones malaltes drogodependents o amb altres trastorns addictius, així com l'aprenentatge d'habilitats, actituds i valors per a la seua incorporació social, que vulguen participar en aquesta convocatòria, hauran de complir els requisits establits en l'article 6 de l'Ordre 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari:  
a) Estar autoritzats per al seu funcionament per l'Administració competent en cada cas, conforme a la normativa que li siga aplicable.  
  
b) Estar inscrits en el Registre de Centres i Serveis Sanitaris de la Generalitat Valenciana, o en el registre corresponent, les activitats i serveis objecte de l'acció concertada, quan s'establisca aquest requisit normativament.  
c) Estar al corrent en el pagament de les obligacions tributàries i de seguretat social.   
d) Acreditar el compliment de la normativa que, amb caràcter general o específic, els siga aplicable, tant per la naturalesa jurídica de l'entitat com pel tipus de servei objecte de concertació, per al qual s'adjuntarà declaració responsable del compliment d'aquesta normativa.  
  
e) No incórrer en les causes d'incompatibilitat per a la concertació de serveis sanitaris que establisca la legislació, per la qual cosa s'adjuntarà declaració responsable.  
f) Comptar amb una assegurança de responsabilitat civil que cobrisca els serveis concertats, i per tant, s'adjuntarà a aquest efecte declaració responsable.  
g) Complir els requisits específics assenyalats per la normativa autonòmica en matèria de sanitat.  
h) Acreditar la solvència financera, conforme al model de l'annex III de la Resolució d'aquesta convocatòria.  
i) Acreditar la solvència tècnica per a prestar el servei, conforme al model de l'annex III de la Resolució d'aquesta convocatòria.  
j) Quan l'objecte de l'acció concertada consistisca en serveis que, d'acord amb la normativa vigent, hagen de prestar-se en un espai físic determinat, acreditar la titularitat del centre, o la disponibilitat per qualsevol títol jurídic vàlid per un període no inferior al de la vigència de l'acord d'acció concertada, conforme a l'annex II de la resolució d'aquesta convocatòria.  
k) Acreditar el compliment del que s'estableix en la normativa de prevenció de riscos laborals, plans d'autoprotecció, plans d'emergència, o mesures d'emergència, i aportaran en tal sentit declaració responsable.   
  
Així mateix, s'adjuntarà declaració responsable de no ser beneficiari de qualsevol subvenció o ajuda econòmica de qualsevol Administració pública per al finançament dels serveis i prestacions sanitàries que constitueixen l'objecte de l'acord d'acció concertada.  
A més de l'anterior, les entitats hauran de presentar:  
a) Memòria tècnica: de la prestació del servei que s'ofereix per al desenvolupament del programa, de conformitat amb el que s'estableix en l'apartat 7 d'aquest annex; a més del que es disposa en el punt tres de l'annex II.  
b) Memòria econòmica: oferta econòmica del servei oferit per a la gestió, i desenvolupament del programa.  
La presentació de la sol·licitud suposa que l'entitat autoritza els funcionaris de la Conselleria de Sanitat Universal i Salut Pública perquè puguen obtindre directament la comprovació de les dades d'estar al corrent dels pagaments amb l'Agència Tributària estatal i amb la hisenda autonòmica, i amb la Tresoreria de la Seguretat Social, d'acord amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i reducció de càrregues administratives en els procediments gestionats per l'administració de la Generalitat i el sector públic.  
4. Formalització de l'acord d'acció concertada  
L'acord d'acció concertada que s'establisca a l'empara d'aquesta resolució es formalitzarà mitjançant document administratiu, conforme al que es preveu en l'article 9 de l'Ordre 3/2017, de la Conselleria de Sanitat Universal i Salut Pública, en el qual es faran constar els drets i les obligacions recíproques, les característiques concretes del servei a prestar i altres circumstàncies derivades d'aquesta convocatòria així com les condicions tècniques i administratives de l'acord d'acció concertada.  
En el moment de la formalització de l'acord d'acció concertada s'haurà d'acreditar, amb originals o còpies degudament compulsades, el compliment dels requisits exigits per a poder subscriure l'acord d'acció concertada.  
5. Vigència de l'acord d'acció concertada  
L'acord d'acció concertada que se subscriga tindrà una duració inicial de 4 anys des de la data de formalització.  
Podrà prorrogar-se de manera successiva, anual i de mutu acord, fins a una duració màxima de 10 anys, incloses les pròrrogues.  
6. Pressupost i preu màxim del servei  
L'import màxim total per a quatre anys per als lots 1, 2 i 13, de 40 places és d'1.898.880,00 € (IVA exempt) i per als lots 3, 4, 6, 7, 8, 9, 10, 11, 12, 14, 15, 16, 17, 18, 19, 20, 21, 22, 23, 24 i 25 de 30 places és de 72.935.803,00 € (IVA exempt).  
El valor estimat total de l'acció concertada per als quatre anys ascendeix a 16.619.267 € (IVA exempt).  
El cost plaça/dia d'estada estimat és de 16 € (IVA exempt) per a tots els centres.  
  
Total places: 780   
Mòdul plaça/dia 16,00 €   
  
  
En tot cas, aquest valor estimat té caràcter orientatiu i no vinculant. La despesa real quedarà limitada a aquella que resulte dels preus oferits per les entitats concertades i els serveis efectivament requerits per l'Administració.  
En cas, que l'acord s'iniciara més tard, el pressupost s'ajustarà proporcionalment al nombre de dies en vigència de cada exercici, i es mantindrà, en tot cas, la duració total prevista.  
  
A l'efecte de l'aplicació de les disposicions de l'article 106.2 del Tractat de Funcionament de la Unió Europea, aquesta convocatòria no està sotmesa al règim de notificació d'ajudes de l'Estat.  
  
7. Criteris de selecció  
Els criteris de valoració de les sol·licituds tindran una puntuació màxima de 100 punts, que es distribuiran de la manera següent:  
  
Ordre Concepte Ponderació  
1 PREU 49  
2 CRITERIS QUALITATIUS   
(qualitat del projecte, i el valor tècnic i funcional d'aquesta memòria tècnica) 51  
  
L'oferta econòmica: Es valorarà fins a 49 punts, mitjançant una fórmula de proporció inversa. S'atorgarà la màxima puntuació a l'oferta econòmica més baixa, valorant la resta de les ofertes mitjançant proporcionalitat inversa amb l'anterior, aplicant la següent formula:  
49xIOME/IOV on:  
- 49: és la màxima puntuació assignada al criteri preu.  
- IOME: és l'oferta més econòmica.  
- IOV: és l'import de l'oferta a valorar.  
Criteris qualitatius: fins a 51 punts. Es basaran en la qualitat del projecte, i el valor tècnic i funcional d'aquest. Es valorarà d'acord amb el desglossament següent:  
- Desenvolupament del programa de tractament, fins a 18 punts.   
Atendrà les següents demandes d'atenció:  
- Atenció individual en el programa de tractament:  
- Informació i acolliment.  
- Informació diagnòstica: pla d'intervenció.  
- Intervenció individual: psicoteràpia, entrevista motivacional i teràpia cognitivoconductual.  
- Intervenció educativa.  
- Tractament de suport a les patologies associades rellevants per al seu tractament.  
- Intervenció grupal en el programa de tractament:  
- Grups terapèutics, habilitats cognitives, educació en salut, educació en valors, resolució de conflictes.  
- Tallers ocupacions.  
- Gestió comportamental i emocional.  
- Prevenció de recaigudes.  
- Desenvolupament específic del programa dedicat a la intervenció familiar, fins a 5 punts.   
Atendrà les demandes d'atenció següents:  
- Informar i formar al suport familiar  en el programa de rehabilitació i inserció a desenvolupar pel centre de dia.  
- Programar i implementar els grups terapèutics de suport familiar.  
  
- Desenvolupament del programa de reinserció, fins a 16 punts.   
Atendrà les demandes d'atenció següents:  
-Intervenció individual en el programa de reinserció.  
- Avaluació d'ocupabilitat.  
- Establiment de l'itinerari personal d'incorporació sociolaboral.  
  
- Seguiment i acompanyament individual en els processos de cerca i   
manteniment de l'ocupació.  
- Atenció social.  
- Intervenció grupal en el programa de reinserció.  
- Tallers de desenvolupament de competències socioprofessionals.  
- Gestió d'ofertes d'ocupació.  
- Grup de resolució de conflictes i problemes.  
- Prevenció de recaigudes.  
- Promoció de la salut i autocures, fins a 12 punts.   
Atendrà les demandes d'atenció següents:  
- Adquisició de conductes d'autocures i salut.  
- Formació en conductes preventives de les addiccions.  
8. Comissió tècnica de valoració  
Es constituirà per a la valoració de les sol·licituds presentades, de conformitat al que preveu l'article 8.4 Ordre 3/2017, d'1 de març, de la Conselleria de Sanitat Universal i Salut Pública, una comissió tècnica de valoració que estudiarà i examinarà totes les sol·licituds que prèviament hagen admés a tràmit i emetrà un informe que servirà de base a l'òrgan instructor per a elaborar la proposta de resolució. En aquest informe, la comissió tècnica de valoració establirà la llista de les possibles entitats beneficiàries ordenada per puntuació obtinguda.  
  
Aquesta comissió la integraran:  
a) Presidència: director/a general de Salut Pública i Addiccions, suplent subdirector/a general de Promoció de la Salut i Prevenció.  
b) Vocals, cap del Servei de Conductes Saludables i Prevenció de les Addiccions i Drogodependències, el cap de Secció de Reinserció Social i un tècnic/a del Servei de Conductes Saludables i Prevenció de les Addiccions i Drogodependències, suplents, tècnics i tècniques de la Subdirecció General de Promoció de la Salut i Prevenció i del Servei de Promoció Conductes Saludables i Prevenció de les addiccions i drogodependències.  
c) Secretària, un funcionari/ària del Servei de Promoció Conductes Saludables i Prevenció de les addiccions i Drogodependències, suplent un funcionari/ària de la Subdirecció General de Promoció de la Salut i Prevenció.  
9. Garanties de compliment de l'acord d'acció concertada  
La conselleria de Sanitat Universal i Salut Pública durà a terme de manera periòdica l'avaluació de l'execució d'aquest acord d'acció concertada a través de la comissió de seguiment.  
Els centres i serveis objecte d'aquesta acció concertada estaran sotmesos a les actuacions de control i inspecció que es duguen a terme des de la conselleria de Sanitat Universal i Salut Pública per a assegurar el seu correcte compliment.  
Aquelles qüestions litigioses que puguen derivar-se d'aquest acord d'acció concertada les resoldrà la consellera de Sanitat Universal i Salut Pública, sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
  
10. Causes de resolució de l'acord d'acció concertada  
Són causes de resolució dels acords d'acció concertada les següents:  
  
a) L'acord mutu de les parts, manifestat amb una antelació de tres mesos per a garantir la continuïtat del servei.  
b) L'incompliment greu de les obligacions derivades de l'acord d'acció concertada per part de l'administració o de qui siga titular del servei, previ requeriment per a exigir el compliment de les obligacions derivades d'aquest.  
c) El venciment del termini de duració de l'acord d'acció concertada, llevat que s'acorde la seua pròrroga o renovació.  
d) L'extinció de la persona jurídica a la qual corresponga la titularitat.  
e) La revocació de l'acreditació, homologació o autorització administrativa de l'entitat concertada o dels serveis de l'acció concertada.  
  
f) El cessament voluntari, degudament autoritzat, de l'entitat concertada en la prestació del servei.  
g) La inviabilitat econòmica de la persona titular de l'acord d'acció concertada, constatada pels informes d'auditoria que se sol·liciten.  
  
h) Negar-se a atendre pacients derivats per l'administració o la prestació de serveis concertats no autoritzats per ella.  
i) La sol·licitud d'abonament a persones receptores dels serveis o prestacions complementàries quan no hagen sigut autoritzades per l'Administració.  
j) La infracció de les limitacions a la contractació o cessió de serveis concertats.  
Una vegada declarada l'extinció de l'acord d'acció concertada, per part de l'administració concertant s'adoptaran les mesures necessàries per a garantir la continuïtat de la prestació del servei de què es tracte.  
  
11. Jurisdicció competent  
Aquelles qüestions litigioses que puguen derivar-se de l'acord d'acció concertada celebrat seran resoltes per l'òrgan que va autoritzar l'acord d'acció concertada, sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
  
  
ANNEX II  
Condicions tecnicoadministratives per a l'acord d'acció concertada per a la prestació del servei de caràcter sanitari dels programes de tractament de drogodependències i altres addiccions en centres de dia d'atenció ambulatòria.  
  
1. Contingut dels serveis i delimitació de les prestacions  
El present acord d'acció concertada té com a objecte la prestació sanitària del Programa de tractament de drogodependències i altres addiccions en centres de dia d'atenció ambulatòria.  
Els centres de dia són centres que en règim ambulatori desenvolupen programes de suport al tractament i/o programes de reinserció soci laboral per a persones drogodependents o amb altres trastorns addictius, d'acord amb les necessitats pròpies de l'evolució del seu procés.  
La direcció dels recursos estarà en tot moment coordinada amb el Servei de Promoció de Conductes Saludables i Prevenció de les Addiccions i Drogodependències de la Direcció General de Salut Pública i Addiccions.  
L'equip terapèutic estarà coordinat amb la unitat de conductes addictives derivadora i la informarà regularment de l'evolució terapèutica dels pacients, així com de qualsevol alteració física o mental que presenten les persones usuàries perquè reben el tractament pertinent.  
  
La Conselleria de Sanitat Universal i Salut Pública farà un seguiment periòdic del seu funcionament i programes, realitzant totes les inspeccions que estime pertinents per a comprovar la gestió realitzada i el grau d'execució de les intervencions terapèutiques programades, i haurà de ser consultada prèviament, i donar la seua conformitat formal, en tota proposta de modificació de l'organització del servei, processos i/o programes terapèutics dels centres.  
La unitat de conductes addictives de referència de cada persona farà efectiva la seua derivació, sempre en coordinació amb la Direcció General de Salut Pública i Addiccions, a través del Sistema d'Informació per a la Gestió en Drogodependències, SIGED.   
  
Els centres concertats emetran un informe d'inici i de final del tractament de cadascun dels pacients, així com de qualsevol incidència rellevant, utilitzant el programa SIGED.  
L'ingrés o l'accés en el centre requerirà:  
- Consentiment de la persona usuària o de qui en tinga la pàtria potestat, amb un informe per escrit sobre el programa terapèutic o d'intervenció al qual se sotmetrà.   
- Informació i consentiment sobre el reglament de règim interior.  
  
El registre de persones usuàries es portarà a través del sistema informàtic SIGED, on emplenaren sistemàticament cadascuna de les dades que el programa els requerisca sobre el pacient, els ingressos, les altes i els seus motius.  
S'obrirà un expedient individual a cada persona usuària, en el qual constaran les dades següents:  
a) Dades d'identificació.  
b) Dades dels familiars, tutor o representant legal.  
c) Centre que realitza la derivació si és cas, el nom del terapeuta responsable i el número de telèfon per si cal localitzar-lo.  
  
d) Data i motius de l'ingrés.  
e) Còpia dels consentiments informats: programa terapèutic i reglament de règim interior.  
f) Història de la persona usuària:  
- Situació en el moment de l'ingrés.  
- Descripció de l'evolució fins a l'alta.  
- Informe de les intervencions realitzades.  
- Informe d'alta i tipologia, segons siga procedent.  
Els centres de dia estaran en funcionament de dilluns a divendres, amb horari d'obertura i atenció de matí i vesprada, durant tot l'any, excepte els dies festius. L'UCA/UA establirà la duració del tractament dins d'un període màxim de quatre mesos. Excepcionalment, aquest període podrà ampliar-se per quatre mesos, sempre prèvia sol·licitud degudament fonamentada del centre a la unitat de conductes addictives (UCA, UA) que haja derivat el pacient, que motivarà l'extensió del tractament mitjançant un informe preceptiu.  
L'equip terapèutic haurà d'emplenar els següents informes preceptius en l'aplicació informàtica SIGED sobre l'evolució de les persones usuàries:   
- Formulari d'adaptació durant el primer mes d'ingrés, en el qual es descriurà qualsevol incidència en l'adaptació de la persona usuària al centre.  
- Informe de sol·licitud de pròrroga ?si és el cas- per a la continuïtat del tractament.  
- Informe d'alta (informe final del programa), en què s'informarà de les àrees en les quals s'ha intervingut i dels motius de l'alta.   
  
- Qualsevol altre informe a sol·licitud dels serveis centrals de la Conselleria de Sanitat Universal i Salut Pública.  
2. Àmbit de la prestació concertada  
La població objecte de la prestació la constitueixen les persones malaltes drogodependents o amb altres trastorns addictius. Hauran de tindre un diagnòstic i una derivació indicada per a centre de dia des de les unitats de conductes addictives o la unitat d'alcohologia (UCA, UA). Aquesta derivació serà sol·licitada i registrada a través del programa SIGED (Sistema d'Informació de la Gestió de les Drogodependències), inclòs en el sistema d'informació sanitari de la conselleria de Sanitat Universal i Salut Pública.  
3. Estructura, organització i condicions del servei  
A fi de garantir el compliment dels estàndards i paràmetres de qualitat europeus i nacionals, s'haurà de prestar el servei amb els següents recursos personals, d'equipament i de material:  
3.1. Recursos humans  
Per a poder realitzar la prestació de serveis concertats, es requerirà el personal següent:  
- El personal mínim exigit per a un centre de trenta places, a triar entre les següents categories, és el que es detalla a continuació:  
  
Personal Nombre  
Psicòleg/òloga - Treballador/a social - Educador/a social 1 professional a jornada completa  
Integrador/a social - Psicòleg/òloga  - Treballador/a social - Educador/a social 1 professional a jornada completa  
Integrador/a social - Psicòleg/òloga  - Treballador/a social - Educador/a social 1 professional a mitja jornada   
  
  
- El personal mínim exigit per a un centre de quaranta places, a triar entre les següents categories, és el que es detalla a continuació:  
  
Personal Nombre  
Psicòleg/òloga - Treballador/a social - Educador/a social 1 professional a jornada completa  
Integrador/a social - Psicòleg/òloga  -  Treballador/a social - Educador/a social 1 professional a jornada completa  
Integrador/a social 1 professional a jornada completa   
  
  
3.2. Condicions del local  
Les instal·lacions on s'hagen de desenvolupar les activitats del Programa de tractament de drogodependències i altres addiccions en centres de dia, hauran de:  
a) Disposar per als lots 1,2 i 13 de 40 places cada, i per als lots 3, 4, 6, 7, 8, 9, 10, 11, 12, 14, 15, 16, 17, 18, 19, 20, 21, 22, 23, 24 i 25 de 30 places cadascun.  
  
Lot Places Localitat Província  
1 40 Alacant Alacant  
2 40 Elx Alacant  
3 30 Torrevieja Alacant  
4 30 Alcoi Alacant  
5 30 Dénia Alacant  
6 30 Villena Alacant  
7 30 Orihuela Alacant  
8 30 Alacant Alacant  
9 30 Castelló de la Plana Castelló  
10 30 Castelló de la Plana Castelló  
11 30 Vinaròs Castelló  
12 30 Castelló de la Plana Castelló  
13 40 Gandia València  
14 30 Albaida València  
15 30 Sagunt València  
16 30 Alzira València  
17 30 Meliana València  
18 30 Torrent València  
19 30 València València  
20 30 València  
 València  
21 30 València València  
22 30 València València  
23 30 València València  
24 30 València València  
25 30 València  
 València  
  
  
b) Disposar d'espai físic i equipament adequats per al nombre de persones usuàries que atenguen simultàniament.  
c) Tindre habilitades zones per a l'atenció especialitzada tant individual com grupal.  
d) Complir les condicions higienicosanitàries, de seguretat i de prevenció de riscos laborals que determine la legislació aplicable.  
d) Si és el cas, disposar d'una sala habilitada per a l'atenció mèdica i l'administració de fàrmacs.  
f) Garantir la neteja i conservació de les instal·lacions.  
3.3. Equipament.  
El centre haurà de disposar de tot el mobiliari i serveis necessaris per al seu correcte funcionament.   
Haurà de comptar amb almenys dos equips informàtics a la disposició de les persones usuàries per a buscar ocupació.  
En relació amb l'equipament informàtic, l'entitat concertada posarà en les seues instal·lacions els requisits necessaris per al correcte funcionament del sistema d'informació segons els criteris informàtics de la Conselleria de Sanitat Universal i Salut Pública.   
Els centres hauran de comptar amb un bany dotat per a persones amb diversitat funcional.  
3.4. Programes:  
- El Programa de tractament de drogodependències i altres addiccions atendrà les demandes d'atenció següents:  
- Atenció individual:  
- Informació i acolliment.  
- Informació diagnòstica: pla d'intervenció.  
- Intervenció individual: psicoteràpia, entrevista motivacional i teràpia cognitivoconductual.  
- Intervenció educativa.  
- Tractament de suport a les patologies associades rellevants per al seu tractament.  
- Intervenció grupal:  
- Grups terapèutics, habilitats cognitives, educació en salut, educació en valors, resolució de conflictes.  
- Tallers ocupacions.  
- Gestió comportamental i emocional.  
- Prevenció de recaigudes.  
- El Programa d'intervenció familiar:  
- Informar i formar el ?suport familiar- en el programa de rehabilitació i inserció a desenvolupar pel centre de dia.  
- Programar i implementar els grups terapèutics de suport familiar.  
- El Programa de reinserció de drogodependències i altres addiccions en centres de dia atendrà les demandes d'atenció següents:  
- Intervenció Individual   
- Avaluació d'ocupabilitat.  
- Establiment de l'itinerari personal d'incorporació sociolaboral.  
  
- Seguiment i acompanyament individual en els processos de cerca i manteniment de l'ocupació.  
- Atenció social  
- Intervenció grupal:   
- Tallers de desenvolupament de competències socioprofessionals.  
- Gestió d'ofertes d'ocupació.  
- Grup de resolució de conflictes i problemes.  
- Prevenció de recaigudes.  
- El Programa de promoció de la salut i autocures en centres de dia atendrà les demandes d'atenció següents:  
- Adquisició de conductes d'autocures i salut.  
- Formació en conductes preventives de les addiccions.  
4. Procediment de tramitació  
El procediment s'ajustarà al que es preveu en l'article 8 de l'Ordre 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari.  
5. Pressupost per als serveis concertats  
En conseqüència, considerant el cost de plaça per dia, la prestació del servei concertat per al Programa de tractament de drogodependències i altres addiccions en centres de dia ascendeix per al període de quatre anys a:  
  
Lot Places Total 4 anys  
Lot 1 33 189.025,00  
Lot 2 50 384.291,00  
Lot 3 96 979.924,00  
Lot 4 42 065.864,00  
Lot 5 01 568.668,00  
Lot 6 63 772.427,00  
Lot 7 82 646.577,00  
Lot 8 66 339.508,00  
Lot 9 03 234.539,00  
Lot 10 66 378.398,00  
Lot 11 88 751.395,00  
Lot 12 89 413.015,00  
Lot 13 26 860.734,00  
Lot 14 78 896.542,00  
Lot 15 49 923.622,00  
Lot 16 30 926.055,00  
Lot 17 35 237.135,00  
Lot 18 12 810.062,00  
Lot 19 46 412.715,00  
Lot 20 01 026.394,00  
Lot 21 08 726.982,00  
Lot 22 44 142.112,00  
Lot 23 48 037.149,00  
Lot 24 68 212.199,00  
Lot 25 91 630.916,00  
    44.126.794,00  
  
  
6. Aplicació pressupostària i tramitació anticipada.  
L'aplicació pressupostària és: 49.84.60.1449.326.53.045.22.  
La tramitació serà anticipada, de conformitat amb el que es preveu en l'article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i tots els tràmits estaran condicionats a l'existència de crèdit adequat i suficient en el pressupost de l'exercici següent.   
7. Sistema de pagament  
La forma de facturar serà la que establisca la Conselleria de Sanitat Universal i Salut Pública en cada moment.  
L'entitat emetrà una factura del mes a què faça referència l'activitat pels serveis prestats en aquell mes. Quant al termini d'expedició d'aquesta, es realitzarà d'acord amb el que s'estableix en article 11 del Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.   
Des del sistema d'informació SIGED, la Direcció General de Salut Pública i Addiccions avaluarà l'activitat realitzada per l'entitat concertada i procedirà a validar i tramitar la factura per a abonar-la.  
  
8. Sistemes d'informació i avaluació de l'acord  
L'acció concertada estarà sotmesa a les actuacions de control i inspecció que es duguen a terme des de l'Administració per a assegurar el correcte compliment dels acords d'acció concertada subscrits.  
  
La Direcció General de Salut Pública i Addiccions verificarà l'avaluació de l'acord.  
9. Obligacions derivades de l'acord d'acció concertada  
1. Obligacions de l'entitat concertada  
L'entitat concertada haurà de complir en tot cas les obligacions establides en l'apartat 2 de l'article 5 del Decret 132/2010, de 3 de setembre, del Consell, sobre registre i autorizacion de centres i serveis d'atenció i prevenció de les drogodependències i altres trastorns addictius a la Comunitat Valenciana.  
A més, haurà de garantir:  
- Que la persona usuària dispose d'informació sobre:  
- Cost plaça/dia de l'estada.  
- Serveis inclosos en el cost/dia.  
- Règim especial de menjars, si és el cas.  
- Condicions i causes de finalització del tractament o de la intervenció.  
- A més, garantirà a les persones residents:  
- Un tracte digne durant l'estada.  
- L'accés a les prestacions pròpies del programa sense contraprestació econòmica.  
- Tindre assignat un/a terapeuta-tutor/a.   
- Que disposen d'informació sobre l'evolució en el programa.   
- Rebre una intervenció terapèutica que s'adeqüe a les seues necessitats.  
- Realitzarà una auditoria anual amb l'objectiu de controlar els accessos a pacients atesos i/o tractats en el corresponent centre.  
- Comptarà amb un pla d'emergència i evacuació d'acord amb la normativa en vigor.  
- Presentarà anualment una memòria en què es detallen les activitats i gestió del centre, els materials utilitzats en els tallers i les activitats realitzades, i en què es reculla l'enquesta de satisfacció de les persones usuàries i els seus familiars.   
2. Obligacions de la Conselleria de Sanitat Universal i Salut Pública  
  
L'entitat concertada té dret a l'abonament per part de la Conselleria dels serveis realitzats conformement a les condicions de l'acord d'acció concertada subscrit, els preus convinguts i les modificacions aprovades.  
  
El pagament de les prestacions s'efectuarà després de realitzar-les, amb una periodicitat mensual, prèvia presentació de factura o document equivalent. El procediment de presentació de la facturació i les seues característiques s'adaptaran en cada moment a les indicacions que realitze l'administració.  
10. Penalitats  
L'incompliment de les obligacions comportarà la imposició a l'entitat concertada de les penalitats establides en el present apartat, sense perjudici de l'obligació de rescabalament dels danys i perjudicis que s'hagueren ocasionat.  
El present règim de penalitats s'aplicarà per la Conselleria de Sanitat Universal i Salut Pública independentment que els fets que donen lloc a l'incompliment puguen ser causa de resolució de l'acord d'acció concertada i amb independència, així mateix, dels mecanismes de deduccions previstos.  
1. Causes d'incompliment i graduació  
Els incompliments de l'entitat concertada a l'efecte del present règim de penalitats es classifiquen en molt greus, greus i lleus.  
  
Es consideren incompliments molt greus:  
a) No sol·licitar o no obtindre alguna de les autoritzacions necessàries per a l'efectiva posada en servei de les infraestructures sanitàries.  
b) La resistència, l'excusa o la negativa a les tasques inspectores de la Conselleria, o a la persona o entitat en qui aquesta delegue.  
c) La sol·licitud d'abonament a persones receptores dels serveis o prestacions complementàries quan no hagen sigut autoritzades per la Conselleria.  
d) La negació a atendre la població objecte de l'acció concertada o la prestació de serveis concertats no autoritzats per la Conselleria.  
  
e) La comissió de més de dues faltes greus en el període d'un any.   
Es consideren incompliments greus:  
a) L'incompliment de les obligacions sobre protecció de dades de caràcter personal i el seu mal o indegut ús.  
b) L'incompliment de qualsevol requeriment que li dirigisca la Conselleria amb vista a l'esmena de defectes relatius a la qualitat de la prestació del servei o a la reducció de terminis de demora en les prestacions.  
  
c) Els retards en l'esmena dels requeriments formulats per la Conselleria, o d'aquells derivats de les auditories realitzades.  
d) La comissió de més de tres faltes lleus en el període d'un any.  
 Es consideren incompliments lleus:  
Constitueixen una infracció lleu qualsevol incompliment dels requeriments que li dirigisca la Conselleria amb vista a l'adequat compliment de les obligacions fixades en les condicions tècniques i en la restant normativa aplicable no qualificada com a molt greu i/o greu.  
2. Responsabilitats per incompliment  
Sense perjudici de la facultat de l'Administració autonòmica sanitària de resolució de l'acord per haver-lo incomplit, s'estableix una minoració de la liquidació mensual consistent en:  
a) Per incompliments lleus, fins a un màxim d'un 2 % del pressupost total anual de l'acció concertada.  
b) Per incompliments greus, fins a un màxim d'un 5 % del pressupost total anual de l'acció concertada.  
c) Per incompliments molt greus, fins a un màxim d'un 10 % del pressupost total anual de l'acció concertada i la resolució del contracte.  
  
3. Tramitació  
a) Inici  
L'expedient s'incoarà sempre d'ofici, per acord de l'òrgan proponent de la present acció concertada, a proposta d'algun dels òrgans següents:  
1. Les comissions de seguiment.  
2. L'Alta Inspecció de Serveis Sanitaris.  
Les propostes d'actuació d'aquests òrgans també podran iniciar-se d'ofici, després de fer les oportunes indagacions sobre aquelles reclamacions o queixes de persones usuàries que es referisquen al funcionament de l'acció concertada.  
b) Instrucció:  
L'òrgan proponent de la present acció concertada, a la vista de les actuacions dutes a terme, acordarà l'inici de l'expedient o l'arxivament de les actuacions, i designarà, a aquest efecte, l'òrgan instructor de l'expedient.  
En l'acord d'inici del procediment, es podrà disposar acumular-lo a uns altres amb què tinga identitat substancial o íntima connexió. Contra l'acord d'acumulació no serà procedent cap recurs.  
L'acord d'iniciació de l'expedient serà comunicat a l'entitat concertada i a l'òrgan instructor designat.  
Rebut l'expedient per l'òrgan instructor, procedirà a realitzar les actuacions que estime oportunes per a l'aclariment dels fets, si cal, com ara la presa de declaració a testimonis, representants de treballadors i/o voluntaris de l'entitat concertada, la petició de documents, etc.  
  
Una vegada realitzades les indagacions prèvies, es procedirà a formular a l'entitat concertada un escrit de càrrecs en què, mitjançant una redacció clara i concisa, s'incloga, almenys, la informació següent:  
  
- Descripció dels fets que se li imputen.  
- Extractes de les actuacions dutes a terme.  
- Qualificació provisional de l'incompliment o incompliments presumptament comesos.  
A partir de la notificació de l'escrit de càrrecs, l'entitat interessada disposarà d'un termini de deu dies hàbils per al tràmit de vista de l'expedient contradictori, amb dret a obtindre còpies dels documents que continga, i formular totes les al·legacions que considere oportunes en defensa dels seus interessos.  
Rebudes les al·legacions o transcorregut el termini per a presentar-les sense haver-ho fet, l'òrgan instructor formularà una proposta de resolució en la qual s'elevarà a definitiva la qualificació provisional de l'incompliment.  
c) Resolució  
La resolució correspondrà a la Direcció General de Salut Pública i Addiccions. L'expedient quedarà resolt en el termini màxim de tres mesos des de la incoació.  
d) Recursos  
Les resolucions adoptades per l'òrgan competent en aplicació del règim de faltes i sancions previstes en aquest document de condicions tècniques i administratives, posen fi a la via administrativa i només serà procedent el recurs de reposició davant del mateix òrgan que va dictar la resolució.  
e) Execució  
Les resolucions adoptades en aplicació d'aquest règim d'incompliments i imposició de penalitats seran immediatament executives, sense perjudici del que s'estableix en l'article 117 de la Llei 39/2015, d'1 d'octubre, del procediment administratiu comú de les administracions públiques.  
L'execució de les resolucions es durà a terme mitjançant la minoració de la liquidació del mes següent a aquell en què s'haguera dictat la resolució per la quantia que s'hi determine, en funció de la gravetat de l'incompliment, segons el que es preveu en aquest document de condicions tècniques i administratives.  
11. Comissió de seguiment  
La Conselleria de Sanitat Universal i Salut Pública avaluarà l'execució de l'acord d'acció concertada per a prestació del Programa de tractament de drogodependències i altres addiccions en comunitats terapèutiques a través de la comissió de seguiment de l'acord.  
  
1. Composició de la comissió de seguiment  
La comissió estarà composta per:   
- Presidència: la persona titular de la direcció general amb competències en matèria de drogodependències i altres trastorns addictius, i com a suplent, la persona titular de la subdirecció general amb competències en matèria de drogodependències i altres trastorns addictius.  
- Secretari/ària: tècnic/a amb competències en matèria de drogodependències i altres trastorns addictius.  
- Vocals: la persona responsable del servei amb competències en matèria de drogodependències i altres trastorns addictius i un tècnic/a del servei amb competències en matèria de drogodependències i altres trastorns addictius.  
A les reunions d'aquesta comissió podran assistir dues persones representants de l'entitat concertada, que, en tot cas, hauran de ser prèviament convocades i que hi participaran amb veu però sense vot.  
2. Funcions de la comissió de seguiment  
Seran funcions de la comissió de seguiment les següents:  
- Revisar que el Programa de tractament de drogodependències i altres addiccions s'ajuste als acords establits en l'acció concertada.  
  
- Realitzar el seguiment sobre el compliment de les clàusules de l'acord d'acció concertada.  
- Analitzar suggeriments, queixes o agraïments i proposar millores en els sistemes de gestió i control de l'activitat.  
- Establir els controls de qualitat addicionals que es consideren necessaris amb la finalitat de garantir l'adequada prestació sanitària i qualitat assistencial.  
- Proposar la imposició de penalitats.  
- Totes les funcions addicionals que determine la Conselleria de Sanitat Universal i Salut Pública.  
La comissió es reunirà, com a mínim, una vegada a l'any i es regirà per al seu funcionament pel que es disposa en els articles 15 i següents de la Llei 40/2015, d'1 d'octubre, de règim jurídic del sector públic.  
  
12. Informació confidencial i termini de confidencialitat  
Les entitats hauran de respectar el caràcter confidencial d'aquella informació a què tinguen accés durant l'execució de l'acord que per la seua naturalesa haja de ser tractada com a tal. Aquest deure es mantindrà durant un termini de cinc anys i indefinidament en el cas que es tracte d'informació clínica o mèdica dels pacients. D'altra banda, les entitats podran assenyalar en la seua oferta aquells aspectes que considere confidencials.   
Tots els resultats derivats de l'aplicació d'aquest acord seran de caràcter estrictament confidencial entre les entitats concertades i la Conselleria de Sanitat Universal i Salut Pública, per la qual cosa les persones relacionades amb aquests hauran de garantir aquest principi de confidencialitat. En tot cas, caldrà ajustar-se al que es disposa en la legislació vigent sobre protecció de dades.   
13. Obligació de subscripció d'assegurances de responsabilitat civil   
Les entitats hauran d'acreditar amb antelació a la formalització de l'acord haver constituït una assegurança de responsabilitat civil que garantisca la cobertura dels danys ocasionats tant a tercers com a les mateixes institucions sanitàries o al seu personal per la seua gestió.  
L'àmbit temporal de la pòlissa haurà de comprendre tots els fets produïts durant la vigència de l'acord, encara que la reclamació es realitze amb posterioritat. El període de descobriment tindrà una duració mínima d'un any a comptar de la finalització de l'acord, incloent-hi les pròrrogues.